**CÓDIGO DE CONDUTA PARA A PREVENCIÓN E DENUNCIA DE ACTOS CONSTITUTIVOS DE SITUACIÓNS DE ACOSO SEXUAL E POR RAZÓN DE SEXO OU XÉNERO NAS ARTES ESCÉNICAS E MUSICAIS**

## prevención

O seguinte código de conduta será de aplicación a todas as persoas que traballan para a empresa (ou na produción, no espectáculo, no concerto...)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
Todo o persoal será coñecedor deste código de conduta e deberán velar polo seu cumprimento. Está baseado nos seguintes puntos:

* Promóvese un ambiente de respecto en todos os ámbitos.
* Prohíbese calquera actitude que mingüe ou desacredite a reputación persoal ou profesional de calquera das persoas que formen parte do equipo de traballo.
* Toda persoa pode manifestar libremente a súa opinión sobre calquera tema, dende o respecto e a tolerancia ao resto de opinións. Non se permitirán comentarios nin situacións de burla ou represión de opinións sobre a liberdade sexual, orientación sexual e identidade de xénero...
* Séguese un criterio xusto, equitativo e paritario na asignación de tarefas.
* Prohíbese calquera actitude ou comportamento que comprometa parcial ou
totalmente a liberdade e dignidade das persoas: non se tolerará ningún tipo de
falta de respecto nin superación duns límites de confianza que vaian máis alá
da relación profesional no marco espacial e temporal das actividades
laborais. En especial evitarase:
	+ Humillar, ignorar ou excluír a unha persoa.
	+ A arbitrariedade e o xuízo innecesario do traballo dunha persoa.
	+ O trato desfavorable por razón de embarazo ou maternidade.
	+ Calquera trato non equitativo entre persoas traballadoras.
	+ Calquera discriminación ou malos tratos por razón de sexo/xénero, orientación sexual ou identidade de xénero.

Dado o noso compromiso co **Protocolo para a prevención e actuación en casos de acoso sexual, por razón de sexo e por razón de xénero nas artes escénicas e musicais** e como medida preventiva, a continuación recóllense algúns exemplos de condutas a evitar, non consentir e, de ser o caso, denunciar:

* **Condutas constitutivas de acoso sexual**
	+ Insinuacións sexuais, proposicións ou presión para a actividade sexual, xa sexa de forma presencial, telefónica ou virtual.
	+ Contacto físico innecesario, comentarios insinuantes ou obscenos, así como preguntas sobre a vida sexual ou persoal con intencións espurias.
	+ Invitacións persistentes para manter unha cita ou acudir a actividades sociais ou lúdicas que persigan o establecemento de relacións sexuais non desexadas.
	+ Bromas ou comentarios con contido sexual.
	+ Realizar ou difundir imaxes ou vídeos con contido sexual ou sobre a vida íntima dunha persoa sen o seu consentimento.
* **Condutas constitutivas de acoso por razón de sexo ou xénero**
	+ Descualificacións, bromas ou comentarios ofensivos sobre unha persoa ou o seu traballo por cuestión do seu sexo, orientación sexual ou identidade de xénero.
	+ Negarse a asumir ordes ou seguir instrucións procedentes de superiores xerárquicos que son mulleres.
	+ Ignorar as achegas, comentarios ou accións segundo o sexo/xénero da persoa que os realiza.
	+ Infantilizar ás persoas por razón do seu sexo/xénero.
	+ Ridiculizar ás persoas que asumen tarefas que tradicionalmente asumiu o outro sexo.

Todo o persoal debe coñecer o **Protocolo para a prevención e actuación en casos de acoso sexual, por razón de sexo e por razón de xénero nas artes escénicas e musicais**, onde se establecen as pautas de actuación para previr, evitar e resolver situacións de acoso sexual ou acoso discriminatorio por razón de sexo ou xénero no eido laboral, e será aplicado nas situacións que se produzan no ámbito das artes escénicas e a música do que formamos parte.

Os procedementos aplicaranse ante calquera situación que se denuncie, sempre e cando non sexan constitutivas de delito, que serán comunicadas ás autoridades.

O Protocolo pódese consultar na web de cada unha das entidades que asinaron a adhesión ao mesmo.

## QUEIXA OU denuncia

Tal e como figura no anexo ao Protocolo, as denuncias de casos de acoso sexual ou acoso por razón de sexo/xénero que non constitúan obxecto de denuncia ante as Forzas e Corpos de seguridade do Estado, fiscalía ou xulgado, débense enviar por correo electrónico aquí: protocoloacosoaaeegalicia@gmail.com

A continuación facilítase o modelo de queixa ou denuncia:

**I. Persoa que informa dos feitos**

|  |
| --- |
| ☐Persoa que sufriu o acoso: |
| ☐Outras (Especificar): |

**II. Datos da persoa que sufriu o acoso**

|  |
| --- |
| Nome:  |
| Apelidos: |
| DNI: |
| Situación laboral:☐Persoa traballadora por conta allea (especificar nome da empresa):☐Persoa traballadora por conta propia (inscrita no Réxime de Autónomos) |
| Actividade/Posto/Función: |
| Teléfono:  |
| Email:Nome da asociación á que pertence a persoa ou empresa para a que traballa:☐Asociación Galega de Empresas de Artes Escénicas -Escena galega-☐Asociación de Actrices e Actores de Galicia -AAAG-☐Asociación Profesional de Circo de Galicia -APCG-☐Asociación de Profesionais das Artes do Movemento de Galicia -PAM-☐Asociación Músicas ao Vivo☐Asociación Galega de Empresas Musicais -AGEM-☐Asociación Sindical de Profesionais Técnicos do Espectáculo -TESGAL- ☐Asociación de Empresas Tecnolóxicas e Servizos Audiovisuais de Galicia -AGATEC-☐Asociación Galega de Profesionais da Xestión Cultural -AGPXC- ☐Ningunha das anteriores (especificar) |

**III. Datos da persoa agresora**

|  |
| --- |
| Nome e apelidos: |
| Grupo/categoría profesional ou posto: |
| Situación laboral:☐Persoa traballadora por conta allea (especificar nome da empresa):☐Persoa traballadora por conta propia (inscrita no Réxime de Autónomos)Nome da asociación á que pertence (a persoa ou a empresa para a que traballa):☐Escena galega☐Asociación de Actrices e Actores de Galicia -AAAG-☐Asociación Profesional de Circo de Galicia -APCG-☐Plataforma Artes do Movemento -PAM-☐Asociación Músicas ao Vivo☐Asociación Galega de Empresas Musicais -AGEM-☐Asociación Sindical de Profesionais Técnicos do Espectáculo -TESGAL- ☐Asociación de Empresas Tecnolóxicas e Servizos Audiovisuais de Galicia -AGATEC-☐Asociación Galega de Profesionais da Xestión Cultural -AGPXC- ☐Descoñezo☐Ningunha das anteriores (especificar) |

**IV. Descrición dos feitos**

|  |
| --- |
| Incluír un relato dos feitos denunciados, axuntado as follas numeradas que sexan necesarias, incluíndo datas nas que tiveron lugar os feitos sempre que sexa posible: |

**V. Testemuñas e/ou probas**

|  |
| --- |
| En caso de que haxa testemuñas indicar nome e apelidos: Axuntar calquera medio de proba que considere oportuno (indicar cales): |

**V. Solicitude**

|  |
| --- |
| Se teña por presentada a queixa ou denuncia de acoso (INDICAR SE É SEXUAL OU por razón de xénero) fronte a (IDENTIFICAR PERSONA AGRESORA) e se inicie o procedemento previsto no protocolo (A persoa asinante consinte o tratamento dos seus datos aos sos efectos da tramitación da denuncia consonte a Lei Orgánica 3/2018, de 5 de decembro, de Protección de Datos Persoais e garantía dos dereitos dixitais, sendo a entidade responsable do tratamento a Asociación Galega de Artes Escénicas Centro de Negocios Cadoiro, R/ República Checa, 52, 15707 Santiago de Compostela, A Coruña. Escenagalega.gal): |
| Localidade e data: | Firma da persoa interesada: |
|  |  |

Á atención da persoa instrutora do procedemento de queixa fronte ao acoso sexual e/ou por razón de sexo/xénero, no marco do ***Protocolo para a prevención e actuación en casos de acoso sexual, por razón de sexo e por razón de xénero nas artes escénicas e musicais***.